Държавен вестник, бр. 19, 2011 г., стр. 107

БРОЙ  19	
Д Ъ Р Ж А В Е Н  В Е С Т Н И К 	
СТР.  107  
§ 2. В Наредбата за реда за установяване, 
събиране, разходване и контрол на средства­
та и за размера на дължимите вноски във 
фонд „Извеждане от експлоатация на ядрени 
съоръжения“, приета с Постановление № 300 
на Министерския съвет от 2003 г. (обн., ДВ, 
бр. 112 от 2003 г.; изм. и доп., бр. 78 от 2005 г., 
бр. 20 от 2006 г., бр. 110 от 2007 г. и бр. 93 
от 2009 г.), се правят следните изменения и 
допълнения:
1. Член 3 се изменя така:
„Чл. 3. (1) Фондът се управлява по начин, 
осигуряващ изпълнението на дейностите по 
извеждане от експлоатация на ядрени съо­
ръжения.
(2) Финансовите средства на фонда трябва 
да покрият всички аспекти на дейностите по 
извеждане от експлоатация на ядрени съо­
ръжения и трябва да са налични, когато са 
необходими.
(3) Когато реализацията на проекта за 
извеждане от експлоатация се окаже по-скъ­
па от одобрените от управителния съвет на 
фонда оценки на разходите, необходимите 
допълнителни разходи са за сметка на лице­
то, което последно е експлоатирало ядреното 
съоръжение, съгласно издадена лицензия за 
експлоатация.“
2. В чл. 4:
а) досегашният текст става ал. 1 и в нея в 
т. 2 накрая се добавя „за съответната година“;
б) създават се ал. 2 и 3:
„(2) Юридическите лица на бюджетна 
издръжка планират, предоставят и отчитат 
вноските по ал. 1, т. 1 като трансфер между 
бюджетни сметки.
(3) Размерът на вноските по ал. 1, т. 1 се 
определят съгласно методологията по чл. 55, 
ал. 2 ЗБИЯЕ, като се отчита, че в края на 
експлоатационния период трябва да бъдат 
събрани необходимите средства за покриване 
на разходите по извеждане от експлоатация.“
3. В чл. 5:
а) в ал. 1:
аа) точка 1 се изменя така:
„1. годишните програми на титуляря на 
лицензия за извеждане от експлоатация;“
бб) точки 3 и 4 се изменят така:
„3. управлението на фонда, включително 
административните и финансовите разходи, 
в т. ч. за възнагражденията на членовете, на 
председателя на управителния съвет на фонда 
и на експертната работна група, създадена към 
него, определени със заповед на министъра на 
икономиката, енергетиката и туризма;
4. други, в т. ч. подготвителни дейности, 
предвидени със закона, свързани с безопасното 
извеждане от експлоатация, включително на 
ядрени централи, обявени като съоръжения 
за управление на РАО.“;
б) в ал. 2 думата „отнемане“ се заменя с 
„прекратяване“ и думите „от фонда“ се заме­
нят с „по реда на чл. 37 ЗБИЯЕ“;
в) в ал. 4, изречение второ след думите „не­
делима част“ се добавя „от единната сметка“.
4. В чл. 6, ал. 1 думите „по чл. 5, ал. 4“ се 
заменят с „по чл. 4, т. 3“.
5. Член 7 се изменя така:
„Чл. 7. (1) Месечната вноска от лица, които 
експлоатират ядрени съоръжения, се определя 
по методология за определяне на разходите по 
финансиране на извеждането от експлоатация, 
съответно за определяне на дължимите вноски 
към фонда на годишна база. Методологията 
трябва да отчита технологичните аспекти, 
изискванията за ядрена безопасност и за ра­
диационна защита.
(2) Управителният съвет на фонда приема 
методологията по ал. 1 по предложение на 
министъра на икономиката, енергетиката и 
туризма.
(3) Титулярите на лицензии за експлоатация 
на ядрено съоръжение предлагат на министъ­
ра на икономиката, енергетиката и туризма 
проект на методология по ал. 1.
(4) Методологията по ал. 1 се основава 
на оценката на разходите за извеждане от 
експлоатация на ядрени съоръжения, отнесе­
ни към целия период на експлоатация. При 
определяне на разходите за извеждане от 
експлоатация се отчитат:
1. избраната концепция и планът за извеж­
дане от експлоатация на съответния енергиен 
блок, група блокове или ядрена централа;
2. оценката на необходимите финансови 
ресурси съгласно плана по т. 1;
3. графикът на изпълнение на дейностите 
по извеждане от експлоатация.
(5) Разходите по ал. 4 се групират в съот­
ветствие със следните основни групи дейности 
за извеждане от експлоатация на ядрени 
съоръжения:
1. предварителни дейности по извеждане 
от експлоатация;
2. дейности за прекратяване експлоатацията 
на съоръжението;
3. доставка на основно оборудване и ма­
териали;
4. дейности по демонтаж на съоръженията;
5. кондициониране, съхранение и погреб­
ване на радиоактивните отпадъци;
6. осигуряване на безопасността, наблюде­
нието и поддръжката на площадката;
7. дейности по почистване и възстановяване 
(рекултивиране) на площадката;
8. управление на проекта и инженеринг и 
техническа поддръжка на площадката;
9. дейности по изследвания и развитие;
10. управление на ОЯГ и ядрен материал, 
включително дейностите, свързани с прера­
ботването на ОЯГ и погребването на ВАО от 
преработката му;